钦定古今图书集成/理学汇编/经籍典/第052卷 > 洛书数九用十图
## 钦定古今图书集成/理学汇编/经籍典/第052卷 > 洛书数九用十图

九者生数也，十者成数也。生者方发而未形，成者已
具而有体。未形而有形者，变化见也；有体而无体者，
其用藏也。“是故雨以润之，旸以熯之，寒以敛之，燠以
散之，风以动之。其生物也不测，其成物也不忒。生居
物先，成居物后，故能为奇，故能为耦。”

此承上文，言一三五七九者，乃生数也；二四六八十者，乃成数也。盖阳以生之，必待阴以成之，而后五行备也。方其生也，唯一三五七九而已，其机方发，而未有形质。及其合二四六八十以成之也，则形质具而乃有体。此阴阳相参，而后可以成造化之功也。故以方位言之，虽未形也，而二四六八十，已具列于四隅，是阴阳相得，而变化之机已具于此矣。虽有体也，而无所谓“十” ，是乃藏于九数之中，而已为之默运矣。阴阳相合，得以成其变化生成之功，故“一六为雨以润物，四九为旸以熯物，二七为寒以敛物，三八为燠以散物，五十为风以动物。” 雨旸燠寒风，合同而化。语其生物，则“元亨诚之通，利贞诚之复” ，莫“测其妙。” 语其成物，则各正性命，小大以定，何所过差？所以然者何哉？盖其生也有以居物之先而其理无朕；其成也有以居物之后而物所不能离。能为奇，能为耦，谓两在而不测也。此言造化之妙如此。此下三节，皆发数九用十之义。

“《天下之数》，九而究矣。”十者一之变也，百者十之变也，
千者百之变也。十、百、千、万皆一也。

天下之数始于一而究于九。十者数之极也。极则变。故十变百，百变千，千变万，十百千万，而皆始于一。所谓“生生不穷” 者也。

五为一十，合三与七，一与九亦十也。地有刚柔，故二
其六为十二，合四与八，二与十亦十二也。十为干，十
二为支，十干者，五行有阴阳也。十二支者，六气有柔
刚也。十干实五行也，十二支实六气也，五行六气实
一气也。清浊未判，乃天地之所以立。上下定位，又万”
物之所以生。故自体言之，则对待而不可阙；自用言
之，则往来而不可穷。盖造化之机微，圣人之能事也。

“天数中于五” ，谓一三五七九为天数，而五居中。“地数中于六” ，谓二四六八十为地数，而六居中也。十干五行有阴阳，如甲乙木，甲阳而乙阴之类；十二支有柔刚，如子刚而丑柔之类。清浊未判，是干支未分之先，其理妙于无穷，而天地之实体于此乎立。及其动而生阳，静而生阴，则干支己分，而天地定位，万物实于此乎发生，是干支乃天地万物之本，所以生物成物者也。故言其体，则阴阳必相对待，如甲丙戊庚壬，对乙丁己辛癸子寅辰午申戌，对丑卯巳未酉亥，而无一之阙也；以言其用，则彼往此来，如甲乙往而丙丁来，子丑往而寅卯来之类也。盖此乃造化迭运之机，而圣人所以成参赞之能也。

### 吴仁杰易图说